als_Latn dik_Latn sag_Latn
“Australia është në Europë”Postuar më: 04 Dhjetor 2014 08:42
Në gjuhën e klasës së dytë të teksteve shkollore, ekziston një hartë e kontinentit të Europës, ku është e përfshirë edhe Australia, apo nga ana tjetër Kosova nuk ekziston farë si shtet. Për zëvendësministrin e Arsimit, Arbian Mazniku, ky problem është i lidhur me altertekstin.
Në “Tonight Ilva Tare” Mazniku ka deklaruar se tashme alterteksti ka dështuar në të gjitha drejtimet, me përjashtim të cilësisë së letrës dhe ngjyrave në libër.
“Kemi ca gjëra që kanë ndodhur tashme dhe ka ca gjëra që do të ndodhin.
Gjëja e parë që ka ndodhur është se është reduktuar numri i kurrikulave që qarkullonin.
Ajo që dimë është që reforma e altertekstit ka dështuar me sukses.
E vetmja anë pozitive është pikëvështrimi fizik, cilësia e letrës dhe ngjyrave në libër është përmirësuar, çdo gjë tjetër që ka të bëjë me thelbin, procesin e e mësimdhënies, raportin mësues-nxënës është përkeqësuar.
Ndaj ka një vullnet për të marrë masa për të kaluar në një tekst unik.
Për një pjesë thelbësore, që janë të lidhur thelbësisht me Shqipërinë, do hartohen nga autorë shqiptarë, gjuha, letërsia, historia e Shqipërisë, apo gjeografia e Shqipërisë.
Për pjesën tjetër të teksteve, ne duam të shohim mundësinë e adaptimit me kornizën kurrikulare shqiptare të teksteve ndërkombëtare, të cilat kanë kohë, eksperiencë nga shtëpitë më të mira në Europë dhe që kanë rezultuar që japin dijen në mënyrë më të mirë të mundshme”.
Për Maznikun nuk duhet të ngatërrohet kurrikula me tekstin:
“Një pjesë e madhe e qytetarëve e bëjnë të barazvlefshme kurrikulën me tekstet.
Janë dy gjëra të ndryshme. Është bërë ndryshimi i kornizës kurriklulare, e cila u bë në bashkërendim me Kosovën, duke pasur një korrnizë kurrikulare të përbashkët dhe mbi bazën e saj do të ndërtohen tekstet e reja, të cilat janë faza tjetër e reformës. Do të ndërhyjmë në tekstet e vitit të parë, të gjashtë dhe të dhjetë”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn